ทะเลสาบใต้น้ำแข็งอาจช่วยหาสิ่งมีชีวิตนอกโลก
Credit : Gregory Ng,จากข้อมูลเรดาร์ทางอากาศขององค์การนาซา ทำให้ทีมนักวิทยาศาสตร์จากมหาวิทยาลัยอัลเบอร์ตาในแคนาดาและสถาบันวิจัยฟิสิกส์ธรณีฟิสิกส์แห่งมหาวิทยาลัยเท็กซัส ในสหรัฐอเมริกา นำมาวิเคราะห์จนพบว่ามีทะเลสาบใต้น้ำแข็ง 2 แห่งอย่างไม่คาดคิดมาก่อน โดยทะเลสาบนี้อยู่ใต้น้ำแข็งลึก 550–750 เมตรบริเวณที่เรียกว่าเดวอน ไอซ์ แค็พ (Devon Ice Cap) ซึ่งเป็นแผ่นน้ำแข็งที่ใหญ่ที่สุดแห่งหนึ่งในแถบอาร์กติกของพื้นที่ประเทศแคนาดา ที่สำคัญคือเป็นทะเลสาบที่มีเกลือเป็นส่วนผสมในน้ำมากกว่าปกติเมื่อเทียบกับน้ำในทะเลสาบทั่วไป,ในโลกของเรามีทะเลสาบใต้น้ำแข็งมากกว่า 400 แห่ง แต่เป็นที่รู้กันว่าทะเลสาบใต้น้ำแข็งที่มีสภาพแวดล้อมรุนแรงมากที่สุด อยู่ในแถบแอนตาร์กติกาและเชื่อว่ามีตัวอย่างของจุลินทรีย์ที่ไม่เคยพบมาก่อนอาศัยอยู่ แต่การค้นพบทะเลสาบใต้น้ำแข็งแถบอาร์กติกในแคนาดาครั้งใหม่นี้ มีความแตกต่างจากที่อื่นๆ ทีมนักวิทยาศาสตร์กลุ่มดังกล่าวเผยว่าความเค็มของน้ำในทะเลสาบอาจเกิดจากชั้นหินเกลือที่โผล่ขึ้นมาใต้น้ำแข็ง โดยเชื่อว่าจะมีจุลินทรีย์อาศัยอยู่เช่นกัน และการพบครั้งนี้อาจนำไปสู่หนทางที่นักวิทยาศาสตร์จะค้นหาสิ่งมีชีวิตนอกโลกได้ เพราะทะเลสาบใต้น้ำที่เดวอน ไอซ์ แค็พ น่าจะคล้ายคลึงกับทะเลสาบบนดวงจันทร์ยูโรปาของดาวพฤหัสบดี,ทีมนักวิทยาศาสตร์เผยว่า ถ้ามีจุลินทรีย์อยู่ในทะเลสาบทั้ง 2 แห่งนี้จริง มันก็อาจอยู่ใต้น้ำแข็งเป็นเวลาอย่างน้อย 120,000 ปี และหากเก็บตัวอย่างน้ำในทะเลสาบได้ ก็จะระบุได้ว่าจุลินทรีย์มีชีวิตและมีวิวัฒนาการในสภาพแวดล้อมที่หนาวเย็นนี้ได้อย่างไร โดยไม่เกี่ยวข้องกับบรรยากาศภายนอก.
จากข้อมูลเรดาร์ทางอากาศขององค์การนาซา ทำให้ทีมนักวิทยาศาสตร์จากมหาวิทยาลัยอัลเบอร์ตาในแคนาดาและสถาบันวิจัยฟิสิกส์ธรณีฟิสิกส์แห่งมหาวิทยาลัยเท็กซัส ในสหรัฐอเมริกา
ทันโลก,ทะเลสาบ,นาซา,แอนตาร์กติกา,ทะเลสาบใต้น้ำแข็ง,ข่าวทั่วไป